钦定古今图书集成/理学汇编/字学典/第049卷 > 《怀素书》宋·司马光
## 钦定古今图书集成/理学汇编/字学典/第049卷 > 《怀素书》宋·司马光

上人工书世所稀，于今散落无复遗。君从何处获数
幅，败绢苍苍不成轴。云流电走何纵横，昏醉视之双
目明。烈火烧林虎豹栗，疾雷裂地龙蛇惊。须臾挂壁
未收卷，阴风飒飒来吹面。祇疑神物在暗中，宝秘不
令关俗眼。嗟余平生不识书，但爱意气豪有馀。欲求
数字置座侧，安得满斗千金珠。